Кожнага, хто атрымлівае стыпендыю, просяць зрабіць нешта для іншага. Пакуль адны становяцца настаўнікамі ў пачатковых школах, іншыя дапамагаюць займацца з дзецьмі ў іх штодзённых абавязках, працаваць з людзьмі з інваліднасцю, альбо выконваць якую-небудзь іншую службу. Гэтыя студэнты - мусульманіне, хрысціяніне ды індусы, мужчыны і жанчыны з прынамсі пяці розных этнічных груп. Працуючы разам, яны лепей пазнаюць адзін адно і становяцца сябрамі. Штогод яны ўдзельнічаюць у хрысціянскім набажэнстве, мусульманскім іфатры (вечаровы пасілак падчас посту ў месяц Рамадан), а таксама ў пуджы - цэлебрацыі на хвалу індуісцкае багіні вучобы Сарасваці. Гэтыя маладыя хлопцы і дзяўчаты правялі багата часу на падрыхтоўку, каб займацца школаю, яны запрацавалі на павагу да сябе з боку старэйшых і кваліфікаваных настаўнікаў з бліжэйшых сярэдніх школ. Служачы разам на карысць бедным, яны ўсведамляюць, што з’яўляюцца часткаю адной чалавечай сям’і. Цягам месячных сустрэч настаўнікі заахвочваюцца да кшталтавання ў сабе ўнутранага пачуцця справядлівасці, супакою і спагады да бедных, павагі да іншых культур і рэлігій. Тое становіць неад’емную частку праекту.